Meschac Gaba

Elämä| Syntynyt | 
1961View and modify data on Wikidata   |
| Kansalaisuus | 
Benin View and modify data on Wikidata  |
| Työpaikka | 
Amsterdam (1996–2001) View and modify data on Wikidata  |
| Ammatit | 
taiteilija, käsitetaiteilija, taidemaalari View and modify data on Wikidata  |

Muita tietoja| Edustaja | 
Tanya Bonakdar Gallery View and modify data on Wikidata  |
| Verkkosivusto | 
stevenson.info/artist/meschac-gabaView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Ekué Woekedje Meschac Gaba** (s. 1961 Cotonou Benin) on beniniläinen, Hollannissa asuva taiteilija. Gaba käsittelee installaatioissaan enimmäkseen yhteiskuntapoliittisia kysymyksiä, kuten kolonialismin vaikutuksia Afrikassa, mutta hän esittää myös viittauksia nykytaiteeseen ja sen instituutioiden rooliin. Hänen teoksiaan on ollut esillä kansainvälisissä näyttelyissä, kuten Documenta 11:ssa Venetsian biennaalissa vuonna 2003.

Elämä
-----

Meschac Gaba toimi aluksi itseoppineena ja opiskeli myöhemmin taidemaalariksi Zossou Gratienin työpajassa. Beninissä järjestettyjen ensimmäisten näyttelyiden jälkeen eräs säätiö Ranskassa kutsui hänet vuonna 1990 Ranskaan, jonka jälkeen hän teki matkoja Senegaliin ja Norsunluurannikolle. Vuonna 1996 hänet hyväksyttiin lopulta opiskelemaan Amsterdamin Rijksakademie van Beeldende kunsteniin ja hän myi ensimmäiset teoksensa Stichting Beeldende Kunsti -säätiön ja muihin kokoelmiin.

1990-luvun lopusta lähtien Gaba osallistui lukuisiin kansainvälisiin näyttelyihin, muun muassa kuraattori Okwui Enwezorin järjestämään Mirror's Edge -näyttelyyn. Enwezor esitteli Gaban teoksia myös Documenta 11:ssa ja Africa Remixissä vuosina 2004-2007. Vuonna 2003 Gaba oli yksi viidestä taiteilijasta, jotka edustivat Alankomaita Venetsian biennaalissa. Hänen teoksiaan on myös ollut esillä useissa muissa biennaaleissa, muun muassa vuonna 2006 Kuuban Havanan biennaalissa, São Paulon biennaalissa Brasiliassa ja Sydneyn biennaalissa Australiassa. 

Vuonna 2000 Gaba meni naimisiin hollantilaisen kuraattorin Alexandra van Dongenin kanssa. Heidät vihittiin näyttelyssä For Real Stedelijk Museumissa Amsterdamissa, joka dokumentointiin samaan aikaan kuin teos *Häähuone* taideperformanssina.

Tuotanto
--------

Meschac Gaban teokset liittyvät pääasiassa kolonialismin ja globalisaation vaikutuksiin. Hän yhdistää teoksensa monimutkaisiin talous-, kulttuuri- ja yhteiskuntasuhteisiin, sekä ilmiöihin, jotka liittyvät suoraan yksilön elämän todellisuuteen. Hänen teoksensa *Boulangerie Africaine* (2004, Afrikkalainen leipomo) teemana oli patonki, jonka Ranskan siirtomaaisännät ottivat käyttöön Gaban kotimaassa Beninissä ja josta on tullut osa paikallista ruokakulttuuria, vaikka vehnän viljelylle ei ole todellisia paikallisia perusteita.

Keskeinen aihe Gaban töissä on seteli. Hän saattaa käyttää sitä joko itsenäisenä motiivina tai usein manipuloituna, tai se on usein suoraan materiaalina installatioissa ja taide-esineissä. Manipuloidut setelit viittaavat kysymyksiin markkinoista ja (siirtomaan) representaatioon. Teokseen "Money Tree" (Rahapuu), joka on sarjassa *Afrikan nykytaiteen museo,* Gaba kokosi muotokuvia taiteilijoista kuten Pablo Picasso, jotka - primitivismin näkökulmasta - liittyvät "afrikkalaiseen" taiteeseen Afrikan maiden seteleissä, kun taas toinen samassa sarjassa oleva työ yhdistää eri maiden todelliset setelit, jotka kuvaavat taiteilijoita kansallisten kulttuurien edustajina.

Yksityisnäyttelyitä (valittu)
-----------------------------

* 2009: *Meschac Gaba - afrikkalaisen nykytaiteen museo* , Kunsthalle Fridericianum, Kassel
* 2013: *Meschac Gaba: Nykytaiteen Afrikan taidemuseo* , Tate Modern, Lontoo
* 2014: *Meschac Gaba: afrikkalaisen nykytaiteen museo : 12-huoneen installaatio*, Deutsche Bank Kunsthalle, Berliini

Kirjallisuus
------------

Gaba, Meschac, Steevensz, Bert, Stork, Gijs: *Library of the Museum of Contemporary African Art*. , 2001. ISBN 9075380208.

Lähteet
-------

1. ↑  (de) Saksan kansalliskirjasto, GND-tunnisteView and modify data on Wikidata. Tieto on haettu Wikidatasta.
2. 1 2  NMVW-collection websiteView and modify data on Wikidata. Tieto on haettu Wikidatasta.
3. ↑  (nl) RKDartistsView and modify data on Wikidata. Tieto on haettu Wikidatasta.
4. ↑  The Fine Art ArchiveView and modify data on Wikidata. Tieto on haettu Wikidatasta.
5. ↑ . Tieto on haettu Wikidatasta.
6. ↑  Veldkamp, Fenneken: Artepreneurs - How African artists are conquering the market *XING*.  24.9.2009. Viitattu 5.3.2019. (englanniksi)[vanhentunut linkki]
7. ↑  Tilroe, Anna: *Meschac Gaba, and the inflation of reality*, s. 41-47. , 2001. (englanniksi)
8. ↑  Borthwick, Ben: Level 2 Gallery: Meschac Gaba, Text (näyttelyesite) *Tate*.  25.7. – 21.8.2005.  Arkistoitu 6.3.2019. Viitattu 5.3.2019. (englanniksi)
9. ↑  López, Sebastián: "The Museum Space", *Meschac Gaba, and the inflation of reality*, s. 65-71. , 2001. (englanniksi)

Aiheesta muualla
----------------

* Meschac Gaban galleria
* Meschac Gaba Kunstaspekte, International Exhibition Announcements and Artist Catalogue
* Jones, Jonathan: Meschac Gaba's anti-museum shows the strength of modern African art *The Guardian*.  1.7.2013. Guardian News & Media Limited. Viitattu 5.3.2019. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Alankomaat

 |
|  |
| Taiteenala | 
* MusicBrainz
* RKD Artists
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Meschac Gaba